[{"text_idx": "#000000", "text": "Local and National News for Carmarthenshire"}, {"text_idx": "#000006", "text": "\u201cMae Deffro\u2019r Gwanwyn yn ddathliad lliwgar ac egni\u0308ol o ieuenctid a rebelio. Mae\u2019n ymwneud a thema\u0302u sydd dal yn anghyfforddus i\u2019w trafod ar brydiau a hynny mewn modd gonest a miniog."}, {"text_idx": "#000007", "text": "\u201cBydd y cynhyrchiad yma yn gyfle arbennig i aelodau newydd Theatr Ieuenctid yr Urdd fod yn rhan o gynhyrchiad proffesiynol adnabyddus wedi ei gyfieithu gan Dafydd James, dramodydd a chyfansoddwr mwyaf cyffrous ac unigryw Cymru. Mae\u2019r Urdd yn ymfalchi\u0308o yn ein nod o gynnig cyfleodd arbennig i bobl ifanc Cymru. Oherwydd hyn mae\u2019n hanfodol fod y Mudiad yn rhoi cyfle i aelodau Y Cwmni fod yn rhan o gynhyrchiad proffesiynol adnabyddus gan ddangos ein bod o ddifri yngly\u0302n a\u0302 chynnig profiadau safonol a phroffesiynol i\u2019n pobl ifanc.\u201d"}, {"text_idx": "#000008", "text": "Perfformiwyd addasiad Cymraeg Dafydd James o\u2019r sioe gerdd \u2018Spring Awakening\u2019 yn gyntaf gan Theatr Genedlaethol Cymru yn 2010. Wedi ei seilio ar ddrama bwerus a dadleuol Frank Wedekind, ysgrifennwyd y sioe gan Steven Sater a\u2019r gerddoriaeth gan Duncan Sheik ar gyfer lwyfan Broadway yn 2006. Mae\u2019r cynhyrchiad yn archwilio deffroad rhywiol, ieuenctid yn rebelio a hunan ddarganfyddiad. Mae\u2019r cynhyrchiad wedi ei osod yn 1891 ond yn cynnwys cerddoriaeth gyfredol sydd yn creu tensiwn a gwrthdaro difyr. Mae\u2019r cynhyrchiad yn cyfleu neges gryf os ydy ffyrdd o ddehongli rhywioldeb ac unigoliaeth yn cael eu cyfyngu, neu eu barnu a\u2019u rhwystro, yna gall arwain at ganlyniadau trychinebus. Mae\u2019n wahoddiad i fod yn agored a gonest."}, {"text_idx": "#000012", "text": "\u201cErs ail-lansio Theatr Ieuenctid yr Urdd yn yr hydref, mae\u2019n braf gweld fod pobl ifanc wedi manteisio ar weithdai gan Y Cwmni, a bod yr awch yn parhau am gyfleodd celfyddydol yn y Gymraeg. Hoffwn ddiolch unwaith eto i Lywodraeth Cymru am eu cefnogaeth ariannol o \u00a31 miliwn dros gyfnod o bum mlynedd sydd wedi ein galluogi i wireddu\u2019r freuddwyd o ail-sefydlu Cwmni Theatr Ieuenctid yr Urdd, a chynnig cyfleoedd a phrofiadau llwyfan i bobl ifanc ar draws Cymru.\u201d"}, {"text_idx": "#000013", "text": "Mis Mawrth bydd clyweliadau yn cael eu cynnal ym Mangor, Abertawe ac ar lein i sicrhau bod artistiaid a pherfformwyr ifanc ar hyd Cymru yn cael cyfle i ymuno yn y cynhyrchiad. Bydd hefyd modd recordio clyweliad a\u2019i rannu. Gofynnir i actorion ifanc rhwng 16-25 oed sydd a\u0302 diddordeb ymuno a\u0302\u2019r cynhyrchiad baratoi ca\u0302n a monolog* dim nwy na 3 munud o hyd ar gyfer y clyweliad. Yn ogystal a\u0302 phrif gymeriadau a chast, bydd Y Cwmni yn chwilio am fand byw a thi\u0302m o bobl ifanc i gynorthwyo cefn llwyfan o fis Ebrill ymlaen, sydd yn cynnwys cyfleoedd cynllunio a rheoli llwyfan."}, {"text_idx": "#000020", "text": "Ddiwedd Ebrill llynedd fe lansiodd y Mudiad gynllun \u2018AwDUra\u2019 er mwyn annog lleisiau Cymraeg o blith cymunedau Du, Asiaidd a..."}]